امریکا قوشمه ایالتلری، تورکیه بیلن سوریه نینگ منبج توغریسیده آلینگن مشترک قرارلرنینگ منطقه گه استقرارنینگ تامین ایته جگینی بیلدیردی.
امریکا قوشمه ایالتلری تشقی ایشلر وزیرلیگی سوزلاوچیسی هدر ناور مطبوعاتی کنفرانسیده، امریکا قوشمه ایالتلری تشقی ایشلر وزیری مایک پمپیئو و تورکیه تشقی ایشلر وزیری مولود چاووش اوغلی نینگ 4 – جون واشنگتنده عملگه آشیرگن ملاقاتلری بیلن تیگیشلی سواللرگه جواب بیردی.
مذکور سوزلاوچی؛
" امریکا قوشمه ایالتلری بیلن تورکیه، بو جلسه لر نتیجه سیده منبج ده استقرارنینگ تامین ایتیلیشی و منبج لیکلرنینگ اوزلری نینگ کنترول ایتیشلری اوچون کیلیشیب آلدی" دیدی.
بولووچی ترور تشکیلاتی پی کاکانینگ سوریه ترماغی YPG نینگ فرات دریاسی نینگ شرق تامانی گه قره ب اوتیشی گه دقت قره تگن ناور؛
"کیلیشووگه اورین آلگنی دیک بونی عملی قیله دیلر" دیب ایتدی.
سوزلاوچی ناور، منبج توغریسیده آتیله دیگن آدیملرنی اشاره قیلیب، "شرطلر تامین ایتیلگنده کیینگی مرحله گه اوتیله دی" دیب گپیردی.
باشقه تاماندن ناور، تورکیه بیلن امریکا قوشمه ایالتلری اورته سیده موضوع بیلن تیگیشلی اوچره شوولرنینگ دوام ایته جگینی قید ایتدی.
چاووش اوغلی، تورکیه بیلن امریکا قوشمه ایالتلری کیلیشیب آلگن "منبج یول نقشه سی" بیلن تیگیشلی اوله راق بو جریان نینگ 3 مرحله ده و نیچه آی جریانیده عملی قیلینیشی نینگ ریجه لنگنینی ایتگن ایدی.
مولود چاووش اوغلی، یول نقشه سی نینگ مقصدی نینگ منبج نی برچه ترور تشکیلاتی نینگ قولیدن تمیزلنیب، مذکور اولوسوال لیکده خوفسیزلیک و استقرانینگ تامین ایتیلیشی ایکنینی افاده ایتگن ایدی.
اسرائیل مقدس جایلرگه حرمتسیزلیک قیلماقده
آل نهیان پایتخت انقره ده اویوشتیریلگن ترورچیلیک هجومی طفیلی قیغوداشلیک بیلدیردی
سوزچی ژورنالیست لر نینگ سئوال لری گه جواب قیتردی
عراق ده یوزبیرگن یانغین عاقبتیده یوزلب کیشی اولیب یره لندی
